text: Borgmester: Stor udfordring med at huse endnu flere flygtninge
  12 december 2015 kl. 09.22
  Esbjergs borgmester Johnny Søtrup (V) kalder det en stor udfordring, at kommunerne næste år skal huse 50 procent flere flygtninge.
  I TV SYDs sendeområde skal de 14 kommuner finde plads til over 900 flere flygtninge end hidtil forventet.
  Fredag aften kom helt nye tal fra Integrationsministeriet over, hvor mange flygtninge, kommunerne landet over skal modtage næste år. På landsplan ændres tallet fra 12.000 til 17.000 i 2016. En stor del af disse flygtninge er allerede i landet som asylansøgere, men får først afgjort deres sag i 2016, hvorefter de rykker ud i kommunerne og skal bosættes.
  Det bliver svært - men vi må løfte i flok, siger borgmester Johnny Søtrup
  
  I TV SYDs område skal Esbjerg skal modtage flest, nemlig 411.
  - Vi er i forvejen udfordret med at finde egnede boliger - og den nye melding gør den opgave endnu større. Det bliver svært - men vi må løfte i flok, siger borgmester Johnny Søtrup lørdag til TV SYD.
  Fordelingstallene for de 14 kommuner i TV SYDs sendeområde:
  Horsens 222Hedensted 207Vejle 349Fredericia 147Billund 82Kolding 267Haderslev 190Aabenraa 177Sønderborg 241Tønder 179Esbjerg 411Fanø 16Varde 232Vejen 154
  
  